Selle aasta aprillis olid tarbekaubad ja teenused eelmise aasta aprilliga võrreldes keskmiselt 5,5 protsenti kallimad.    Sealhulgas muutusid kaupade ja teenuste administratiivselt reguleeritavad hinnad 2,0 ja mittereguleeritavad hinnad 6,7 protsenti, teatas statistikaamet.    Aastaga kallinesid kõige enam kulutused eluasemele  13,8 protsenti. Toit ja alkohoolsed jooogid läksid 8,7 protsenti kallimaks  ning söömine väljaspool kodu ja majutus kallines 8,8 protsenti. Tervishoiule kulus tänavu aprillis 7,9 protsenti rohkem kui mullu samal ajal.    Tarbijahinnaindeksi muutus oli selle aasta aprillis võrreldes märtsiga 0,6 protsenti. Toidukaubad kallinesid märtsiga võrreldes ühe protsendi, tööstuskaubad 0,2 ja teenused 0,6 protsenti.    Delfi.ee    NB! Tarbijahinnaindeksit mõjutasid aprillis võrreldes märtsiga keskmisest enam värske köögivilja kallinemine ning mootorikütuse hinnatõus.